Немања/38
ПЕТИ ПРИЗОР
Бојно поље на Косову.
Краљ Радослав. Кнез Владимир. На страни више кнезова.

КРАЉ:
Какве с’ оно заставе развише?
КНЕЗ ВЛАДИМИР:
То је војска, на коју идемо.
КРАЉ:
Кад изкупи тако силну војску?
КНЕЗ ВЛАДИМИР:
Па био је изпређе преправан,
К’о што сам ти увек говорио.
КРАЉ (гледи):
А оно су дукљански барјаци!
Гле и Зете! Зар ј’ и она тамо? 
Шта ће на то наши људи рећи?
КНЕЗ ВЛАДИМИР:
(За себе.)
То ми ђаво у пркос учини.
(Краљу.)
Немања је велики домишљан, 
Развио је дукљанске барјаке,
А ниједног нема Дукљанина,
Тек да нашим људма страх задаје. 
Па тако је исто са Зетскима.
За свакога Зећана бих смео 
По зуб себи дати извадити,
Па ниједног небих изгубио.
КРАЉ (гледи на страну): 
Какви с’ ово амо приближују? 
Бео барјак пред њима се вије, 
А труба им на договор труби.

Немања